text: জম্মু-কাশ্মীরের সুই গৌরি অঞ্চলে বাস দুর্ঘটনায় মৃত ১১, আহত ১৫ | Khaboriya24 Bengali
  Home ট্রেন্ড নিউজ জম্মু-কাশ্মীরের সুই গৌরি অঞ্চলে বাস দুর্ঘটনায় মৃত ১১, আহত ১৫
  ওয়েব ডেস্ক, ২৮ অক্টোবরঃ বাস দুর্ঘটনায় প্রাণ হারালেন ১১ জন, আহত ১৫ জন৷ ঘটেছে জম্মু-কাশ্মীরের সুই গৌরি অঞ্চলে৷ একটি মিনি বাস ডোডা থেকে যাত্রী নিয়ে থাত্রির দিকে যাওয়ার পথে পিছলে গিয়ে খাদে পড়ে যায়৷ উদ্ধারকাজ চলছে বলে জানিয়েছেন ডোডার অতিরিক্ত এসপি৷
  খাদে পড়ে বাসটি দুমড়ে মুচড়ে যায়৷ ১০ জন ঘটনাস্থলেই প্রাণ হারান৷ আরেকজন হাসপাতালে নিয়ে যাওয়ার পথে মারা যান৷ আহত ৭ জনকে বিশেষ চিকিৎসার জন্য বিমানে উড়িয়ে জম্মুর সরকারি হাসপাতালে নিয়ে যাওয়া হয়েছে৷ ডোডার সরকারি হাসপাতালে বাকিদের চিকিৎসা চলছে৷
  প্রধানমন্ত্রী নরেন্দ্র মোদী এই দুর্ঘটনায় সমবেদনা জানিয়ে ক্ষতিপূরণের ঘোষণা করেছেন৷ পিএমও ইন্ডিয়ার তরফে একটি টুইটে জানানো হয়েছে, "জম্মু-কাশ্মীরের দুর্ঘটনায় প্রাণ হারানো প্রত্যেক ব্যক্তির পরিবারকে পিএমএনআরএফ থেকে ২ লক্ষ টাকা এবং আহতদের ৫০ হাজার টাকা করে ক্ষতিপূরণ দেওয়া হবে৷"
  কেন্দ্রীয় মন্ত্রী ডঃ জীতেন্দ্র সিং এই ঘটনায় শোকপ্রকাশ করে সব রকম সাহায্যের আশ্বাস দিয়েছেন৷
  Previous articleধনতেরাস বা ধন ত্রয়োদশীর দিন কী কিনবেন এবং কী ভুলেও কিনতে যাবেন না, চলুন তা জেনে নেই